

**Република Србија**

**ГРАД НИШ**

**ГРАДСКО ВЕЋЕ**

Број:516/2023-03

Датум: 22.04.2023. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлог за хитно сазивање седнице Скупштине Града Ниша

 Градско веће Града Ниша, на седници одржаној 22.04.2023. године, донело је решење којим је утврдило:

* Предлог решења o престанку права коришћења села ЈАСЕНОВИК на непокретности – катастарској парцели број 102/1 на месту званом „Паркач“ – пашњак у површини од 47,35,37 ха и села ГОРЊИ МАТЕЈЕВАЦ, на непокретности – катастарској парцели број 73 на месту званом „Бели Врх“ – пашњак у површини од 38,96,24 ха.

Молимо Вас, да у складу са Вашим овлашћењима прописаним чланом 34. Закона о локалној самоуправи („Службени гласник РС“, број 129/2017, 83/2014 – други закони, 101/2016 – други закони, 47/2018 и 111/2021 - други закон), хитно сазовете седницу Скупштине Града Ниша и уврстите у дневни ред предлог наведеног акта.

Разлог хитности сазивања седнице Скупштине Града Ниша је унапређење коришћења земљишта, чиме се постиже његово рационалније и економичније коришћење и доприноси приходима како буџета Републике Србије тако и буџета Града Ниша на чијој се територији налази. У складу са Правилником о условима и поступку давања у закуп на коришћење пољопривредног земљишта у државној својини и овим решењем, стварају се услови д се у прописаном року најкасније до 30. априла, приступи и измени Годишњег програма заштите, уређења и коришћења пољопривредног земљишта на територији Града Ниша за 2023.годину, како би се омогућила реализација започетих активности које су од општег интереса.

Градско веће Града Ниша, као овлашћени предлагач, у прилогу овог предлога за хитно сазивање седнице Скупштине града Ниша, доставља:

1. Решење о утврђивању Предлога решења o престанку права коришћења села ЈАСЕНОВИК на непокретности – катастарској парцели број 102/1 на месту званом „Паркач“ – пашњак у површини од 47,35,37 ха и села ГОРЊИ МАТЕЈЕВАЦ, на непокретности – катастарској парцели број 73 на месту званом „Бели Врх“ – пашњак у површини од 38,96,24 ха,

са пратећим материјалом.

**ПРЕДСЕДНИЦА**

**Драгана Сотировски**